# Aivar ja Ülo Voitka

### Wikipedia

Veljekset Aivar Voitka (s. 17. maaliskuuta 1967) ja Ülo Voitka (s. 7. lokakuuta 1968) olivat virolaisia anarkisteja, jotka pakenivat vuonna 1986 metsään välttääkseen asepalvelusta Venäjän puna-armeijassa. He pakoilivat neljätoista vuotta ja asuivat maanalaisissa bunkkereissa. Aivar ja Ülo tekivät valan, etteivät he antaudu elävinä. Selvitäkseen hengissä he alkoivat ryöstää kauppoja. Pitkään jatkunut pakomatka turhautti veljekset ja he muuttuivat väkivaltaisiksi. Kun Viro itsenäistyi vuonna 1991, veljekset anoivat hallitukselta virallista lupaa saada palata kotiin vapaina, mutta pääministeri ei taannut heille koskemattomuutta.

Voitkan veljekset vangittiin vuonna 2000. Poliisi pidätti heidät oman kotitalon ullakolle rakennetusta piilopaikasta. Tiedotusvälineet kehittivät Voitkan veljesten pakomatkasta sankaritarinan. Moni oli kuitenkin sitä mieltä, että veljekset olivat pikkurikollisia eivätkä ansaitse ihailua.

Ohjaaja Pekka Lehto teki veljeksistä tv-dokumentin V.o.i.t.k.a metsäveljet (V. O. I. T. K. A. metsavennad), joka julkaistiin vuonna 2004.

## [muokkaa] Aiheesta muualla

- The Saga of the Voitka Brothers (PDF) (englanniksi)

| Tämä Viroon liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/i/v/Aivar_ja_%C3%9Clo_Voitka_ebe7.html

Luokat: Viro-tyngät | Virolaiset henkilöt

##### Views

- Artikkeli
- Keskustelu
- Nykyinen versio

##### Etsi